《雁来红 其一》
清代·徐宗干

一幅红罗孰剪裁，高斋初见雁飞来。不分老少当阶种，直把珊瑚绕屋栽。

有信恰随秋影到，无花也向夕阳开。惊寒莫谓江南早，依旧春风锦绣堆。

作者简介：（1796—1866）清江苏通州人，字树人。嘉庆二十五年进士。道光间历山东曲阜、泰安等县知县，累擢福建台湾道。同治间官至福建巡抚。曾协同左宗棠击败汀、漳李世贤部太平军。卒谥清惠。有《斯未信斋文稿》及自订年谱。